Useissa tilaisuuksissa ”tarinansa” kertonut James Hirt myöntää paikallislehdelle kirjoittamassaan kirjeessä, ettei koskaan ollut vankina Auschwitzissä.

Yhdysvalloissa nyt asuva James Hirt myöntää, ettei joutunut toisen maailmansodan aikana natsien keskitysleirille.­

Useaan otteeseen dramaattisesta paostaan Auschwitzistä kertonut 86-vuotias mies on kertonut Lancaster Online -lehdelle kirjoittamassaan kirjeessä, ettei hän koskaan edes ollut kyseisellä keskitysleirillä.

– Kyse ei ollut minusta. Olin väärässä käyttäessäni valhetta yrityksenä korostaa tärkeää totuutta niin monen kärsimyksestä ja kuolemasta – ei vain juutalaisten vaan myös muiden natsien natsien halveksimien, Yhdysvalloissa asuva James Hirt kirjoittaa.

– Olin väärässä. Pyydän anteeksiantoa. Käytin huonoa harkintaa ja virheellistä järkeilyä, vaarantaen sen totuuden, jota yritin jakaa, tahraamisen.

” “I was wrong,” says Adamstown man who made up story about being in Auschwitz https://t.co/6cQrYvLLJe pic.twitter.com/qxsdJSzrM8— LancasterOnline.com (@LancasterOnline) 23. kesäkuuta 2016

Jos twiitti ei näy oikein, voit katsoa sen täältä.

Valheet paljastuivat kesäkuun alussa

Hirt on kertonut tarinansa useissa eri tilaisuuksissa. Esimerkiksi vuonna 2014 Hirt puhui noin 1 000 ihmiselle. Epäilyksiä hänen tarinansa totuudenmukaisuudesta on kuitenkin liikkunut. Kesäkuun alussa historian opettaja sanoi Lancaster Onlinelle Hirtin olevan ”holokaustihuijari ja historiallinen petos”.

– Toiveeni on, että herra Hirt vapaaehtoisesti peruu petolliset väitteensä ja pidättäytyy julkisista esiintymisistään, historiaa opettava Andrew Reid kirjoitti paikallislehdelle lähettämässään kirjeessä.

Sen lisäksi, että Hirt on väittänyt paenneensa Auschwitzistä, hän on sanonut tavanneensa Berliinin olympialaisissa vuonna 1936 neljä kultaa voittaneen yleisurheilijan Jesse Owensin sekä keskitysleirillä ollessaan pahamaineisen natsilääkärin Josef Mengelen.

Hänen käteen tatuoitu numerosarja on oikeasti Auschwitzin keskitysleiriltä selvinneen kemistin ja kirjailijan Primo Levin numero, jonka Hirt otti Levin muistoksi tämän kuoltua 1980-luvun lopussa.

Perhe eli piilossa sotavuodet

Hirtin sisaruksen lapsi Michael Hirt on ihmetellyt Lancaster Onlinelle, minkä takia setä haluaisi keksiä tarinan, sillä hänen oma tarinansakin on mielenkiintoinen.

Juutalainen Hirt kertookin kirjeessään, että hänen perheensä eli piilossa sotavuodet. Hirtin mukaan kokemus oli niin fyysisesti kuin psyykkisesti traumatisoiva.

– Kun meidät oli majoitettu pakolaisleirille Barilla, aloin elää uudelleen aiempia kokemuksiani painajaisten ja takaumien, joissa tunsin olevani taas suuressa vaarassa, muodossa.

Hirt matkusti aikuisena Auschwitziin kohtamaan menneisyytensä haamut. Huomatessaan keskitysleirin muuttuneen ”siistiksi ja viimeistellyksi turistikohteeksi”, hän päätti tehdä kaikkensa, jottei totuus sodan aikaisesta elämästä ja kuolemasta Auschwitzissä katoaisi.